tomron87/hebrew-wikipedia-sentences-corpus huggingface dataset:
ב-23 במרץ 1945 הוא קיבל את עיטור מפקד מסדר האימפריה הבריטית (CBE).
במאי 1948 פרש היקס מהצבא והפך לנציב אזורי של ארגון הפליטים הבינלאומי בגרמניה בין 1948 ל-1952. לאחר מכן הוא היה בהנהלת האגודה הלאומית למשחקי שדות בלונדון, בין 1955 ל-1961. היקס מת ב-8 באוקטובר 1967 בהארטלי וינטני בהמפשייר.
פיסת גן עדן ) הוא סרט דרמה קומית רומנטית אמריקאית משנת 2011 בבימויה של ניקול קאסל, ובכיכובם של קייט הדסון וגאל גרסיה ברנאל.
מארלי קורבט היא מנהלת בחברת פרסום, חסרת דאגות המתגוררת בניו אורלינס, מתנערת מכל אחריות וזוכה לתמיכה וכוח ממעגל חברים קרוב.
היא גם נהנית מהכרויות מזדמנות ומסרבת להתאהב ולהתחייב.
חברה הקרובה של מארלי שם לב שהיא נראית סחוטה.
היא עוברת סדרת בדיקות וד"ר ג'וליאן גולדשטיין מספר למארלי שהיא חולה בסרטן במעי הגס.
הוא מתרשם עמוקות מהאופן שבו מארלי מקבלת את החדשות בהומור ובכבוד.
בעודה תחת הרדמה, אלוהים מופיע למארלי בגן עדן ומבקש ממנה להביע שלוש משאלות.
היא בוחרת לטוס, לזכות במיליון דולר (לא פטור ממס), והמשאלה השלישית מתגלה מאוחר יותר.
מארלי חייבת כעת לבשר את החדשות לחבריה ולהוריה (שהם גרושים ולא דיברו שנים).
אמה קנטרנית ושתלטנית, מתחילה מיד לחנוק את מארלי בכך שהיא מבקרת לעיתים קרובות מדי ומכינה לה ארוחות כדי לשמור על כוחה.
אביה של מארלי הוא ההפך; מרוחק ומאופק, ונראה שאינו מוטרד להתחבר מחדש עם מארלי עם הזמן שנותר לה.
בוקר אחד, בזמן נסיעה בעיר, מארלי וחברתה שרה מחליטות להשתתף בתוכנית רדיו שבו המתקשר ה-97 זוכה בפרס.
הם עוברים ומארלי מגלה שהיא זכתה בשיעורי טיסה - המשאלה הראשונה שלה התקבלה.
לאחר מכן מארלי מגלה שחברתה רנה בהריון עם בנה השני.
זה גורם למארלי להטיל ספק בחיים של הפקרות וחוסר זהירות.
ככל שהשבועות חולפים, מצבה הבריאותי של מארלי מתחיל להידרדר והיא מגיעה למרפאה באופן תדיר יותר.
לילה אחד, הם מתראים בערב להקה בבר המקומי שלהם ומחליטים לבלות את שארית הלילה ביציאה לדייט.
הם מתחילים לפתח רגשות אחד כלפי השני.
מארלי מספרת לבוס שלה על הסרטן והוא מספר לה על תוכנית ביטוח החיים שלה, מכיוון שלחברה שלהם יש פוליסה שכל מי שיש לו מחלה מסכנת חיים יכול להרוויח כסף, ולהרוויח מיליון דולר (500,000 דולר לאחר מס) באופן מיידי.
- המשאלה השנייה שלה מתגשמת.
אחד מחבריה של מארלי שם לב שהמחלה של מארלי מחמירה.
הוא שוכר חשפן, גמד, כדי להיפגש עם מארלי בדירתה.
מארלי עוצרת את החשפן ומסבירה לו את מחלתה, ואז מחליטה לתת לו להישאר.
כשהם מבלים ומדברים על הסרטן שלה, הוא אומר לה שהוא מת בעבר.
הוא מסביר שלמות היה כמו לצוף ושהוא מעולם לא רצה לעזוב.
זה עוזר למארלי להשלים עם מחלתה ומותה.
לאחר דייט נוסף, מארלי וג'וליאן שוכבים ומתחילים במערכת יחסים.
עם זאת, עד מהרה היא מתחילה להרגיש מבוהלת כשהיא מגיעה להבנה שלא יהיה להם עתיד ביחד, ובורחת במהירות בוקר אחד לפני שהוא מתעורר.
באותו אחר הצהריים, הם מתווכחים בפארק.
היא מתרחקת ומקנאת בחברים שלה שכולם עוברים שינויים חיוביים בחיים.
לאחר תאונת אופניים, מארלי "מבקרת" בחלום בגן עדן בפעם השנייה.
אלוהים גורם לה להבין שהיא צריכה להוקיר את מה שיש לה בזמן שהיא עדיין בחיים, ולראשונה, מארלי מודה שהיא מאוהבת.
מאוחר יותר באותו יום, היא מבקרת את ג'וליאן כדי להצית מחדש את מערכת היחסים ביניהם, מתנצלת בפני החברים שדחקה ואף משלימה עם אביה.
בבית במהלך השבועות הבאים, מארלי אינה מסוגלת לעשות דבר מלבד לשכב במיטה, ומתחילה להתמקד בכל הדברים שהיא הולכת לפספס.
היא כותבת כרטיסים לאירועים מיוחדים שהיא לא תהיה בסביבה בעתיד וכותבת מכתבים ליקיריה, נותנת את כולם לאמה כדי שתחלק אותם בזמן הנכון.
בוקר אחד, מארלי ושרה יושבות בפארק.
מארלי מתוודה בפני שרה שהיא כבר לא מפחדת למות, למרות ששרה מבועתת מהסיכוי שתצטרך לחיות בלעדיה.
מארלי נסחפת ושרה לא מצליחה להעיר אותה.
בידיעה שזה כמעט הזמן, מארלי זוכה לביקור של חבריה הקרובים בבית החולים שמקיפים את מיטתה ומחכים איתה עד הסוף.
יוצאת הדופן היא רנה, שעוברת לידה עם בנה.
ג'וליאן נפרד ברגע האחרון וברגע זה, מארלי מבינה שהמשאלה השלישית שלה הייתה להתאהב.
הסרט מסתיים בהלוויה של מארלי, חגיגה צבעונית של חייה עם כל חבריה ובני משפחתה.
קייט הדסון בתפקיד מארלי קורבט
גאל גרסיה ברנאל בתפקיד ג'וליאן גולדשטיין
קתי בייטס בתור בוורלי קורבט
לוסי פאנץ' בתור שרה ווקר
רומני מלקו בתור פיטר קופר
רוזמרי דה ויט בתור רנה בלייר
טריט ויליאמס בתור ג'ק קורבט
סטיבן ובר בתור רוב רנדולף
אלן דייל בתור ד"ר סנדרס
פיפה נוריס היא מדענית פוליטית המתמחה בפוליטיקה השוואתית.
נוריס מרצה לפוליטיקה השוואתית בבית הספר לממשל קנדי, אוניברסיטת הרווארד, ופרופסור לממשל ויחסים בינלאומיים באוניברסיטת סידני.
נורייס ייסדה את פרויקט האקדמי הבינלאומי ליושרה בבחירות (Electoral Integrity Project).
היא אחת המחוקרות המצוטטות ביותר בפוליטיקה השוואתית על פי גוגל סקולר.
נוריס גדלה ברובע ריצ'מונד בלונדון, משפחתה השתייכה למעמד הבינוני.
אביה היה רוקח ואמה נשארה בבית.
היא הייתה מהראשונות במשפחתה שרכשו השכלה אקדמית.
נוריס בעלת תואר ראשון בהצטיינות בפוליטיקה ובפילוסופיה מאוניברסיטת ווריק.
היא מספרת שבחרה ללמוד בוורוויק כי זו הייתה אוניברסיטה חדשה שהוקמה על ידי מפלגת הלייבור.
תואר שני ודוקטורט בפוליטיקה קיבלה מבית הספר לכלכלה של לונדון.
היא לימדה באוניברסיטת נורת'מברלנד בניוקאסל ולאחר מכן באוניברסיטת אדינבורו, שם חקרה את הבחירות בבריטניה.
ב-1992 נוריס שהצטרפה לאוניברסיטת הרווארד והחלה להתמקד במחקר השוואתי.
מחקריה עוסקים בהשוואת דעת קהל, בחירות, תקשורת פוליטית ופוליטיקה מגדרית ברחבי העולם.
החל משנת 2018 נוריס חברה באקדמיה האמריקאית לאמנויות ולמדעים.
נוריס קיבלה דוקטורט לשם כבוד מאוניברסיטת אדינבורו, אוניברסיטת ברגן, אוניברסיטת לאופנה בגרמניה, ואוניברסיטת ווריק.
נוריס חקרה את השפעת המגדר ובבחירות במדינות דמוקרטיות.
בצפון אמריקה, סקנדינביה וצפון אירופה בחירתן של נשים לפרלמנטים הובילה לעליית סוגיות נוגעות לנשים ולחקיקת חוקים, אך הייצוג אינו שווה.
לאור זאת, תת-ייצוג נשים בפרלמנטים יש השלכות חשובות על סדר היום של המדיניות הציבורית ועל ניסוח האינטרסים של נשים, כמו גם על הלגיטימיות של גופים דמוקרטיים.
במספר מחקרים, בדקה פיפה את דפוסי ההצעה של נשים וגברים.
במחקר שערכה על בסיס נתונים מה-Eurobarometer - סקרי דעת קהל של הנציבות האירופית בשנת 1983 עלה כי לא היה פער הצבעה במדינות אירופה ונשים וגברים היו דומים בבחירותיהם ובעמדותיהם האידאולוגיות.
מגדר לא היה גורם משמעותי בבחירות.
בשנות התשיעים, נשים במדינות פוסט תעשייתיות החזיקו בעמדות יותר שמאליות.
נוריס חוקרת את עלייתן של מפלגות ומנהיגים סמכותניים פופוליסטיים בימין, אך גם בשמאל ברחבי העולם.
מפלגות פופוליסטיות אוטוריטריות זכו בקולות ובמושבים במדינות רבות, ונכנסו לקואליציה באוסטריה, איטליה, הולנד, פולין, שווייץ ומדינות נוספות.
מאז שנות השישים של המאה הקודמת, מפלגות אלו פעילות, אך בשנים האחרונות כוחם גדל בצורה משמעותית ובשנות העשרים של המאה הנוכחית, הו מהוות חברות מרכזיות בקואלציות ואף המפלגות המובילות.
נוריס טוענת כי סמכותנות פופוליסטית יכולה להיות מוסברת בצורה הטובה ביותר כתגובת נגד תרבותית בחברות מערביות כהתנגדות לשינוי חברתי מתמשך ארוך טווח.
ככל שהחברות הפכו ליותר ליברליות, במחצית השנייה של המאה העשרים, בזכויות להט"בק, שוויוון גזעי, החלוקת תפקידים שוויונית בין המגדרים, חברי וחברות פרלמנט מקבוצות מגוונות, יותר חילוניות, יותר גלובלית כך התגברה תגובת בקרב קבוצות מסורתיים שחשות מאוימות משינויים אלו.
2011: פרס יוהאן סקייט במדע המדינה
2014: פרס קרל דויטש של האגודה הבינלאומית למדעי המדינה
2016: מדליית הדמוקרטיה של לורנס ולין בראון, אוניברסיטת המדינה של פנסילבניה
2017: פרס מפעל חיים על שם סר ישעיה ברלין
2020: פרס מפעל חיים על שם סמואל אלדרספלד מהאגודה האמריקאית למדעי המדינה
2021: פרס מורי אדלמן על שם מפעל חיים מהאגודה האמריקאית למדעי המדינה
2022: פרס וורן אי מילר של האקדמיה האמריקאית לאמנויות ומדעים
פילורטה ראצ'י (; נולדה ב-31 במרץ 1994), ידועה בשם הבמה שלה, פיפי () היא זמרת אלבנית מקוסובו.
פיפי נולדה ב-31 במרץ 1994 בעיר הרטן שבגרמניה למשפחה ממוצא אלבנית, ששורשיה שאובים מפריזאיי שבקוסובו.
את שנותיה הראשונות בילתה בגרמניה, ובאותה העת התחילה להתעניין בספרות ובתיאטרון.
היא למדה מוזיקה בבית הספר הייעודי בפרישטינה.
בניסיון להתפרסם בקרבמדינות הבלקן כמוזיקאית צעירה השתתפה פיפי במספר תחרויות כישרונות, דוגמת "The Voice of Albania", "Albanians Got Talent" ו-"Top Fest".
בשנת 2015 עשתה מיתגה את עצמה בשם במה, והוציאה לאור את סינגל הבכורה שלה, "FrymomMu".
בין אוקטובר לנובמבר 2021 השתתפה בעונת ה-VIP של "האח הגדול אלבניה".
בשנת 2022 כתבה יחד עם מחברים נוספים את השיר הקפריסאי לאירוויזיון 2022, "Ela", בביצועה של אנדרומאכי.
באוקטובר 2022 רשות השידור האלבנית דיווחה כי פיפי עתידה להשתתף במהדורה ה-61 של פסטיבלי אי קנגס עם השיר "Stop".
מכיוון שנחשפו רק שלושת המקומות הראשונים בפסטיבל, לא ידוע לאיזה מקום הגיעה פיפי.
פיפא הוא כפר בכיכר סדום, בקרבת ים המלח, במרחק 2.5 קילומטרים מגבול ישראל.
אוכלוסייתו עומדת על 2,994 תושבים, לפי מפקד האוכלוסין הירדני שבוצע ב-2015.
הכפר נמצא בגובה 320 מטר מתחת לפני הים, בערבה, למרגלות הרי אדום.
סביב לכפר שטחים חקלאיים רבים.
הכפר נתחם מדרום על ידי ואדי הזורם אל נחל הערבה.
הכפר יושב על כביש 60, המחבר אותו אל העיר טפילה, ועל כביש 65, כביש הבקעה של ירדן, המחבר אותו אל עיר האם שלו א-סאפי.
תושבים הכפר סובלים מעוני ומאבטלה גבוהה.
ניתן לצפות מהכפר על יישובי כיכר סדום הישראליים: נאות הכיכר ועין תמר.
סמוך לכפר נמצאו עתיקות מתקופת ההתנחלות, תקופת הברזל I.
בנוסף נמצאת ליד הכפר , שמורת טבע לחופי ים המלח בשטח 25 קילומטר רבוע.
ב-21 במרץ 1968, במהלך מלחמת ההתשה בבקעת הירדן, ביצעו כוחות צה"ל בפיקודו של אל"ם אשר לוי את מבצע אסותא בכפר, ובא-סאפי ובדחל.
פיליפה "פיפה" סטרייצ'י, הייתה סופרג'יסטית בריטית, הידועה בהפגנות הענק שארגנה במסגרת המאבק למתן זכות הצבעה לנשים.
פיפה נולדה בנייטסברידג', הילדה החמישית של סר ריצ'רד סטרייצ'י וליידי ג'יין מריה סטרייצ'י, אחותם של פרנל, ליטון ואוליבר.
היא התחנכה בחינוך ביתי וכן בבית הספר אלנסווד בווימבלדון.
בשנת 1900, לאחר ביקור בהודו, החלה סטרייצ'י ללמד בעצמה באלנסווד.
הפמיניסטית אמילי דייוויס עודדה אותה להצטרף לארגון הגג של התנועה הסופרג'יסטית (NUWSS), בו אמה של סטרייצ'י הייתה כבר פעילה.
עד מהרה הפכה פיפה לחברת ועד בארגון, וב-1907 נבחרה כמזכירת הארגון.
אחת ממשימותיה הראשונות הייתה ארגון "מצעד הבוץ" בפברואר אותה שנה, בדרישה למתן זכות בחירה לנשים, שצעד מהייד פארק אל הסטרנד.
בעקבות הצלחת המצעד קיבלה על עצמה פיפה את האחריות לכל ההפגנות מטעם הארגון, לצד גיסתה ריי סטרייצ'י.
עם פרוץ מלחמת העולם הראשונה התגייסה סטרייצ'י לטובת המאמץ המלחמתי בבריטניה.
מכיוון שבריאותה לא אפשרה לה לעבוד בבתי החולים הצבאיים, היא וריי ייסדו את ה-Women's Service Bureau, לשכה שעסקה בהשמת נשים למקומות עבודה הוגנים, שפיפה שימשה בה כמזכירה בהתנדבות.
לאחר המלחמה הפך הארגון ל"London Society for Women's Service" ולבסוף ל"אגודת פוסט", על שמה של מיליסנט פוסט.
במסגרת פעילותה של סטרייצ'י בארגון היא ייסדה בו ספרייה וסייעה לרכישת מבנה קבע ששימש כמועדון חברתי וכמטה.
היא נותרה בתפקידה עד 1951, אז זכתה באות מסדר האימפריה הבריטית, אך גם לאחר פרישתה המשיכה להיות פעילה במאבק הפמיניסטי.
ב-1954 חתימתה הייתה מבין הראשונות מתוך 80 אלף חותמות על עצומה שהוגשה לפרלמנט בקריאה לשכר שווה לנשים במגזר הציבורי.
במהלך שנות ה-20 של המאה ה-20 סעדה סטרייצ'י את אמה, ובשנת 1932 טיפלה באחיה ליטון לפני מותו ממחלה.
את שנותיה האחרונות הקדישה לתיעוד משפחתה.
היא נפטרה בלונדון ב-23 באוגוסט 1968 בלונדון.
פעילותה של סטרייצ'י תועדה ב-1977 בפרויקט תיעוד הסופרג'יסטיות של ההיסטוריון בריאן הריסון, בראיון עם אחייניתה, אורסולה מרגרט וונצל, ביתו של ראלף סטרייצ'י.
פיפל (מאנגלית: People, בתרגום חופשי: אנשים) הוא שבועון אמריקאי, שעוסק בסלבריטאים ובחדשות של תרבות פופולרית ונמצא בבעלות חברת טיים וורנר.
על כריכת המהדורה הראשונה של "פיפל", אשר פורסמה ב-4 במרץ 1974, הופיע דיוקנה של השחקנית מיה פארו, וזאת בעקבות הופעתה בסרט גטסבי הגדול.
ב-1997, החל המגזין להוציא מגזין לנערים שנקרא פיפל נערים.
באוסטרליה מופיע המגזין תחת השם WHO, וזאת מכיוון שקיים מגזין גברים אחר שנקרא בשם פיפל.
בכל שנה מפרסם המגזין שלושה פרסומים מיוחדים:
"50 האנשים היפים ביותר בעולם"
"הגבר הסקסי ביותר בעולם" החל משנת 1985. בין הזוכים בתואר זה: שון קונרי, קיאנו ריבס, בראד פיט, מתיו מקונוהיי, ג'ורג' קלוני, ראיין ריינולדס, דייוויד בקהאם, מייקל בי ג'ורדן, פול ראד, כריס אוונס ועוד.
כרזת ה"פיפלמובר" תאריך פתיחה 2 ביולי 1967 תאריך סגירה 21 באוגוסט 1995 מתכנןWED מיזמיםמממן GoodYearמושבים4 נוסעים לקרון, 4 קרונות לרכבתמהירות מקסימלית3.4 קמ"שמשך הנסיעה במתקן16 דקות
פיפלמובר הוא קיצור שמו הרשמי של מתקן שפעל בין השנים 1982–1995 בפארק השעשועים של חברת וולט דיסני: דיסנילנד שבקליפורניה.
השם הרשמי של המתקן הוא "פיפלמובר דרך עולם טרון" .
מתקן דומה ממשיך לפעול בממלכת הקסם בדיסניוורלד שבפלורידה בשם רשות התחבורה של ארץ המחר.
שם המתקן נכתב ברצף, ובהמשך הפך למונח בשפה האנגלית "people mover" - "מסיעון".
המתקן נפתח כחלק מארץ המחר החדשה שנפתחה בשנת 1967. הקרונות במתקן היו תמיד בתנועה, וניתן היה לעלות עליהם באמצעות הליכה על מדרכה נעה בתחנה, שמהירותה זהה למהירות הקרונות.
הרכבות הונעו שלא באמצעות מנועים פנימיים בנפחן שלהן אלא באמצעות גלגלי גודייר שהיוו חלק מהמסילה.
הרכבות היו צבעוניות עד שנת 1987 אז נצבעו לבן.
המתקן נסגר באוגוסט 1995 והוחלף במתקן מטות הטילים (Rocket Rods) בשנת 1998.
המתקן מופעל על ידי שיטת וודווי המבוססת על השיטה שבה השתמשו במתקן דרך השמים הקסומה של פורד ביריד העולמי של ניו יורק 1964 - מתקן שמומן על ידי חברת פורד והוקדם על ידי חברת וולט דיסני.
כאשר נבנה המתקן בארץ המחר סירבה חברת פורד לממנו, וחברת הגלגלים גודייר הסכימה להחליפם בתמורה לכך שגלגלי המתקן יוחלפו על ידי צמיגים של גודייר.
בשנת 1977 נוספה למתקן מנהרת מהירות העל (SuperSpeed Tunnel).
המנהרה הייתה ממוקמת בבניין קרוסלת הקדימה, שהכיל באותה עת את מתקן אמריקה שרה - ומכוניות מרוץ הוקרנו על הקירות שסביב המסילה של פיפלמובר.
בשנת 1982 שונו הסצנות המוקנות לסצנות מהסרט טרון שבהם הראו מנהרת מהירות על, ובהתאם שונה שם המקטע של הנסיעה ל"מנהרת מהירות העל".
במשך 28 שנות פעילות המתקן נפטרו שני מבקרים בו.
שניהם קפצו מקרונית הרכבת בעודה נוסעת בניסיון לנחות ברכבת החולפת מהצד השני.
הם נדרסו על ידי הרכבת החולפת מהצד השני.
לאחר סגירת המתקן המשתמשו במסלול שלו עבור מתקן מטות הטילים שנסגר זמן קצר מאוחר יותר, בשנת 2000. מסלולי הפיפלמובר נותרו בלא שימוש אם כי בשנת 2005 נצבעו מחדש.
פיץ' בלאק הוא סרט קולנוע בז'אנר המדע הבדיוני משנת 2000 שביים דייוויד טוואהי ומככב בו וין דיזל בתפקיד הראשי.
בסרט, אסיר נמלט בשם ריצ'רד ב.
רידיק מועבר לכלא בספינת תובלה, אך בעקבות מטר מטאורים, הספינה נאלצת לבצע נחיתת אונס על כוכב לכת מדברי, שבו שוכנים חייזרים מסוכנים.
סרט זה הוא הראשון בסדרת סרטים (ומשחק מחשב) המגוללים את סיפורו המתמשך של רידיק.
לסרט זה נעשה משחק מחשב מקדים בשם "רידיק: הבריחה מבוצ'ר ביי", ולסרט ההמשך "רידיק: המסע מתחיל" נעשה גם סרט אנימציה קצר בשם "רידיק: זעם אפל".
עלילת הסרט מבוססת בחלקה על הספר "שקיעה" מאת אייזיק אסימוב.
ראדה מיטשל - קרוליין פריי
קית' דייוויד - אבו אימאם אל וואליד
קול האוזר - ויליאם ג'יי ג'ונס
לואיס פיצג'רלד - פאריס אוגילבי
קלאודיה בלאק - שרון "שאזה" מונטגומרי
ג'ון מור - ג'ון "זק" אזקיאל
ספינת תובלה הנושאת 40 אנשים עושה את דרכה לצביר הכוכבים "טנג'יר".
כאשר כל הצוות והנוסעים נמצאים בשינה קריוגנית, הספינה עוברת דרך מטר מטאורים וניזוקה קשות, מה שגורם לה להתרסק בכוכב ירח מדברי המקיף ענק גזים.
רק תריסר אנשים שורדים את נחיתת האונס, בהם חברת הצוות קרוליין פריי, איש החוק ויליאם ג'יי ג'ונס, המלווה פושע ידוע לשמצה שנלכד בשם רידיק, מוסלמי בשם אימאם ושלושה מילדיו, נוסעת סמויה בשם ג'ק, סוחר עתיקות בשם פאריס ושני מתיישבים אוסטרלים בשם זק ושאזה.
רידיק מצליח לברוח וג'ונס רודף אחריו.
זק והאחרים קוברים את הנוסעים שלא שרדו.
בזמן הקבורה, זק נתקל במערה בדיונה והוא זוחל לתוכה כאשר לפתע הוא מותקף בידי יצורים בלתי נראים ונהרג.
שאזה שומעת את צרחותיו של זק ומגיעה לחקור, נתקלת ברידיק, שנתפס בידי ג'ונס.
היא מאשימה אותו במותו של זק, אך הוא מכחיש את הדבר.
שאזה נכנסת למערה ומגלה שיצורים אימתניים חיים מתחת לפני האדמה.
במהלך חיפוש אחרי מים, אלה ששרדו מגלים התיישבות כרייה נטושה.
לשמחתם הם מגלים אספקת מים וחללית קטנה שמסוגלת להוציא אותם מהכוכב, ברגע שתתוקן מערכת הכוח שלה.
אחד מחסידיו של אימאם חוקר את המחנה הנטוש ומפריע בטעות לקן של יצורים צעירים השוכנים בצל, שפושטים את עורו.
האחרים מגלים כי אותם יצורים חשים צורך להימנע מאור יום.
אולם, מודל של מערכת השמש מראה להם כי כל 22 שנים למשך חודש אחד, הכוכב נכנס לעלטה כללית כתוצאה מליקוי חמה.
פריי מגלה כי העלטה הקודמת בכוכב קרתה לפני 22 שנים בדיוק וגרמה ליצורים לצאת ממקום מחבואם ולחסל את כל המתיישבים בהתיישבות הכרייה.
החבורה מחליטה לצאת חזרה לכיוון ספינת התובלה כדי להשיג יחידות כוח שיניעו את החללית הקטנה שמצאו, אך בחצי הדרך מתחיל ליקוי החמה ומשתק את רכב השטח (שפועל על אנרגיה סולארית) שעליו הם נוסעים.
החבורה נמלטת ברגל בחזרה אל ספינת התובלה, אך נחיל עצום של יצורים עט לעברם, והחבורה מאבדת שניים מאנשיה.
אלה שנותרו מגלים שרידיק ניחן ב"זוהר עין" כתוצאה מהשתלה שעבר בכלא, ומחליטים להצטייד בכל תאורה שהיא כדי להילחם בדרכם חזרה אל ההתיישבות, גוררים אחריהם את יחידות הכוח מספינת התובלה.
לפתע אוחזת את פאריס בהלה והוא רץ הרחק מהקבוצה, הורס בטעות את מקורות האור שלהם.
בלית ברירה, החבורה משתמשת בלפידים בוערים כדי להאיר את דרכם.
ג'ק מתגלה כבחורה, כאשר היא מקבלת וסת.
היצורים מריחים את דמה ושועטים לעברם.
ריב פורץ בין ג'ונס לרידיק לאחר שג'ונס מציע להשתמש בבחורה כגורם מרחיק מהיצורים.
רידיק פוצע את ג'ונס ומשאיר אותו למות בידי היצורים.
רידיק מגלה יצור מת, ולאחר בחינה מבין כי היצורים "רואים" לפי קולו של הד, וכי יש להם את נקודת הכתם העיוור כתוצאה מרווח בין עיניהם.
החבורה מגיעה לקניון ולפתע מתחיל גשם, שמכבה את הלפידים.
רידיק אומר לפריי להמתין לשובו במערה.
פריי מוצאת פגית ביולומינסצית ומכניסה אותה לבקבוק, בכך משתמשת בה להדוף יצורים מעליהם בשעה שהיא עושה דרכה חזרה לספינת התובלה, משאירה את החבורה במערה.
היא מגלה שרידיק מנסה לעזוב בלעדיהם ומשכנעת אותו להציל את כולם.
כאשר רידיק ופריי מובילים את החבורה אל ספינת התובלה, רידיק מותקף על ידי היצורים אך ניצל על ידי פריי, שמקריבה את חייה למענו.
הדבר מוביל את רידיק להתגלות, שמצליח להתניע את ספינת התובלה ובעזרת המנועים לשרוף את מרבית היצורים שתקפו אותם.
לבסוף, רידיק, אימאם וג'ק עושים את דרכם אל עבר הלא נודע.
פיצ'ילמו (בספרדית: Pichilemu; בשפה המקומית: יער קטן) היא עיר תיירותית במרכז צ'ילה, בירת פרובינציית קרדינל קארו במחוז או'היגינס.
בעיר נמצאים חמישה אתרי מורשת של צ'ילה.
חופי פיצ'ילמו הם מהמפורסמים בעולם עבור גלישת גלים, חוף הנקרא "פונטו דה לובוס" (Punta de Lobos) משמש לעיתים קרובות כמקום לתחרויות גלישה בינלאומיות.
בעבר היה בעיר מזח אך הוא נשרף במלחמת האזרחים הצ'ילאנית.
בזמן האינקה וכן בזמן הכיבוש הספרדי של דרום אמריקה אוכלסה פיצ'ילמו על ידי בני שבט הפרומאוקס.
אינדיאנים אלה היו בעיקר מלקטים ודייגים וחיו לאורך נהרות.
עם השנים התבוללו בני השבט לתוך האוכלוסייה הצ'יליאנית בתהליכים של היספניזציה ומסטיזם.
פיצ'ילמו עברה בין פוליטיקאים רבי-השפעה בצ'ילה, ביניהם משפחת אורטוזאר ומשפחת רוס.
נבנו בה מבנים רבים במהלך השנים כמו מזח מפואר, והיא אף זכתה למעמד של אתר לשימור תרבותי על ידי הממשלה הצ'יליאנית.
פיץ רוי (בספרדית: Fitz Roy), הידוע גם כסרו צ'לטן (Cerro Chaltén), הוא הר הממוקם ליד הכפר אל צ'לטן, בשדה הקרח הפטגוני הדרומי, על הגבול בין ארגנטינה וצ'ילה.
העפילו אליו לראשונה שני אלפיניסטים צרפתיים, ליונל טריי וגואידו מניונה.
ההר הוא אחד ההרים המאתגרים ביותר מבחינה טכנית לטיפוס בעולם.
הוסכם בין ארגנטינה וצ'ילה שהגבול הבינלאומי יעבור מעל הפסגה המרכזית, אך חלק גדול של הגבול דרומית לפסגה נותר לא מוגדר.
ההר משמש כסמלה של פרובינציית סנטה קרוס בארגנטינה והוא מופיע על דגלה.
פרנסיסקו מורנו ראה את ההר לראשונה ב-2 במרץ 1877. הוא קרא לו פיץ רוי, על שם רוברט פיצרוי, שהיה קפטן של ספינת המחקר הביגל ויחד איתה מיפה חלק גדול מקו החוף הפטגוני.
סרו פירושו בספרדית הר, וצ'לטן מגיע משפת טהואלצ'ה של ילידי המקום ופירושו "ההר המעשן".
להר יש תדמית של "ultimate" (דרגת קושי טיפוס), למרות גובהו הממוצע (אמנם הוא ההר הגבוה ביותר בפארק הלאומי לוס גלסיירס, אך גובהו פחות ממחצית משל הפסגות הגבוהות ברכס ההימלאיה), וזאת כיוון שחלק גדול מהטיפוס על ענק גרניט הזה כרוך בטיפוס טכני ארוך ומורכב.
בנוסף מזג האוויר עליו הוא בלתי צפוי ומסוכן.
ההר מושך צלמים רבים הודות לצורתו המיוחדת.
עד לפיתוח הכפר אל צ'לטן ולהקמת נמל התעופה באל קלאפטה, הייתה הנגישות לאזור ההר קשה ביותר.
כיום ניתן להגיע לעיירה אל צ'לטן בכל כלי תחבורה וממנה להמשיך בשביל הליכה באורך של כ-10 ק"מ המגיע עד למרגלות ההר.
פיפרצילין/טזובקטם היא תרופה אנטיביוטית המשלבת תרכובת אנטיביוטית של פיפרצילין (מקבוצת הפניצילין) ומעכב האנזים בטא לקטמאז - טזובקטם.
לאנטיביוטיקה זו תכונות נוגדות חיידקי גראם חיוביים וגרם שליליים כמו גם חיידקים אנאירוביים, לרבות החיידק Pseudomonas aeruginosa.
התרופה הזו משמשת בעיקר בטיפול ביחידות של טיפול נמרץ- כנגד דלקת ריאות או פריטוניטיס, כטיפול בזיהומים אצל סוכרתיים (כגון זיהומי רגל סוכרתית) וכטיפול אמפירי בחום אצל חולים עם ירידה במספר תאי הדם הלבנים (חום נויטרופני).
התרופה ניתנת תוך ורידית בכל 6 או 8 שעות, ולמשך חצי שעה.
התרופה יכולה להינתן גם כאינפוזיה מתמשכת למשך 4 שעות.
תופעת הלוואי העיקרית של תרופה זו היא שלשול – בין 7% עד 11% במחקרים שונים.
מחקר אחד הראה כי השכיחות של דלקת מעי מקלוסטרידיואידס דיפיצילה אצל חולים שקיבלו פיפרצילין/טזובקטם עומד על 4.9%.
פיץ' אוויאיישן (ביפנית: ピーチ・アビエーション, באנגלית: Peach Aviation) היא חברת תעופה זולה יפנית.
החברה מפעילה טיסות מבסיסה שבקנסאי ליעדים בקוריאה הדרומית, הונג קונג, טאיוואן, ויפן.
החברה הוקמה בפברואר 2011 תחת השם A&F Aviation, תחילה הוקמה כמיזם משותף של אול ניפון איירווייז וקבוצת ההשקעות First Eastern Investment Group מהונג קונג.
החברה קיבלה את אישור הרשויות באפריל 2011, ושינתה את שמה ל-פיץ' אוויאיישן במאי אותה שנה.
שינוי השם; יחד עם בחירת צבע הלוגו - סגול, נועד לשוות לחברה מראה צעיר ועדכני.
נכון לספטמבר 2018, מחזיקה חברת ההחזקות ANA ב-77.9% ממניות החברה.
היתר מחולקות בין החברה הממשלתית-ציבורית INCJ, המחזיקה ב-15.1%, וקבוצת ההשקעות FEIG, המחזיקה ב-7.0%.
טיסת הבכורה של החברה התקיימה ב-1 במרץ 2012, בין אוסקה לנמל התעופה ניו צ'יטוס שבסאפורו.
פיפת' הרמוני הנקראת גם 5th Harmony או 5H, הייתה להקת בנות אמריקאית שהורכבה מנורמני קורדיי, לורן חורגי, אלי ברוק, דיינה ג'יין וקמילה קביו עד עזיבתה את הלהקה בדצמבר 2016. הלהקה הייתה בעלת חוזה הקלטות משולב בסייקו רקורדס ואפיק רקורדס, השייכות לסיימון קאוול ואל.
זאת לאחר שזכו במקום השלישי בעונה השנייה של The X Factor בארצות הברית.
במהלך שנות פעילותה, הוציאה הלהקה שלושה אלבומי אולפן ומספר סינגלים שזכו להצלחה.
בשנת 2012, נבחנו אלי ברוק, דיינה ג'יין, לורן חורגי, קמילה קביו ונורמני קורדיי באודישנים לתוכנית המציאות האקס פקטור האמריקאית כסולניות.
כולן נכשלו להעפיל לשלב השלישי בתחרות בקטגוריית ה"צעירים".
אולם, שופטי התכנית - סיימון קאוול, בריטני ספירס, אל.
ריד ודמי לובאטו החליטו להחזירן לתחרות כלהקה, וכמתמודדות בקטגוריית ה"להקות".
שמה המקורי של הלהקה היה LYLAS (ראשי התיבות של Love You Like A Sister, בעברית: אוהבת אותך כמו אחות), אך להקת בנות אחרת (המורכבת מארבע אחיותיו של הזמר ברונו מארס) עם אותו השם טענה שהתכנית גנבה את שמן.
בעקבות זאת שינו הבנות את שמה של הלהקה לשם - 1432 (משלב דיבורי של I Love You Too, בעברית: אני אוהבת אותך גם), שנחשף בשידור החי הראשון של התוכנית ב-31 באוקטובר, והשיר הראשון איתו הופיעו בתור להקת 1432 היה "We Are Never Ever Getting Back Together" של הזמרת טיילור סוויפט.
קאוול וריד היו ביקורתיים לגבי שמה של הלהקה, עד שלבסוף קאוול הציע לשנות אותו.
ב-1 בנובמבר הן הופיעו עם השיר "Skyscraper" של לובאטו, לאחר שהיו מעמדות להדחה.
הלהקה ניצלה מהדחה, ובאותה ההזדמנות הודיע קאוול ששמה החדש של הלהקה יוענק לה על ידי המעריצים, שיציעו ויבחרו את שמה החדש במדיה החברתית.
כך קיבלה הלהקה את שמה הנוכחי - פיפת' הרמוני.
בשלב חצי הגמר של התוכנית, הלהקה הופיעה עם השירים "Anything Could Happen" של הזמרת אלי גולדינג ו-"Impossible" של הזמרת שונטל (בפעם השנייה במסגרת התוכנית), שבוצע בחלקו בשפה הספרדית על ידי שלוש מחברות הלהקה (קביו, חורגי וברוק).
פיפת' הרמוני העפילה אל שלישיית הגמר יחד עם המתמודדים טייט סטיבנס וקרלי רוז סוננקלר.
בגמר הן ביצעו שוב את השיר "Anything Could Happen", ואת השיר "Give Your Heart a Break", אותו ביצעו יחד עם לובאטו.
שיר הגמר שלהן היה "Let It Be" של להקת הביטלס.
אמנם הלהקה לא הצליחה להעפיל לסיבוב השני של הגמר והן סיימו במקום השלישי, אך הן היו לקבוצה הראשונה שהגיעה לשלישיית הגמר בגרסה האמריקאית של התחרות.
ביצועי הלהקה בתוכנית האקס פקטורתוכניתנושאשירתוצאהדיינה ג'ייןלורן חורגיאלי ברוקנורמניקמילה קביואודישניםבחירה חופשית"If I Were a Boy""If I Ain't Got You""On My Knees""Chain of Fools""Respect"עברו לשלב הבאמחנה אימונים 1"Hero""""Somebody That I Used to Know""If I Ain't Got You""Back to Black"מחנה אימונים 2הופעות קבוצתיותלא שודרמחנה אימונים 3דואטים""
ב-17 בינואר 2013, כחודש לאחר גמר העונה השנייה של האקס פקטור, הלהקה הוחתמה בהסכם משולב בחברות התקליטים "אפיק רקורדס" השייכת לריד, ו-"סייקו רקורדס" השייכת לקאוול.
בפברואר 2013 החלה הלהקה לבצע גרסאות כיסוי לשירים של אמנים רבים, ביניהם פרנק אושן, לנה דל ריי, ריהאנה, טיילור סוויפט, ואן דיירקשן, אד שירן ואריאנה גרנדה.
במאי, שיתפה הלהקה פעולה עם ההרכב "Boyce Avenue" וביצעה ביחד איתם גרסת כיסוי לשיר "Mirrors" של ג'סטין טימברלייק.
ביוני, פורסם עוד סרטון של הלהקה עם ההרכב, בו הם מבצעים יחדיו גרסת כיסוי נוספת לשיר "When I Was Your Man" של ברונו מארס.
ב-27 באפריל 2013 הופיעה הלהקה בטקס פרסי המוזיקה של רדיו דיסני עם השיר "Anything Could Happen" של אלי גולדינג.
ב-16 ביוני 2013 יצא סינגל הבכורה של הלהקה "Miss Movin' On", והגיע למקום ה-76 במצעד הבילבורד הוט 100. כחודש לאחר מכן, יצא קליפ המלווה את השיר.
ב-18 ביולי הוציאה הלהקה את הסינגל השיווקי "Me & My Girls", בלעדי לרדיו דיסני.
ב-25 באוגוסט יצא הקליפ הנלווה לשיר.
במהלך ספטמבר 2013 הופיעה הלהקה כמופע החימום בסיבוב ההופעות של הזמרת הבריטית שר לויד.
ב-25 בספטמבר 2013 הגיעה הלהקה למקום ה-21 ברשימת ה"" של מגזין בילבורד.
בסוף ספטמבר 2013 נודע כי הלהקה תצטרף לסיבוב ההופעות "The Neon Lights Tour" של דמי לובאטו כמופע חימום עם ליטל מיקס.
בסוף שנת 2013 הוציאה הלהקה במופע ה-Jingle Ball לצד מיילי סיירוס ואוסטין מאהון.
בינואר 2014 מותג האופנה "Jovani Fashion" בחר בחברות הלהקה כפרזנטוריות לקולקציות שמלות הנשף שלו.
באותו החודש, הקליטה הלהקה את השיר "Anything Is Possible" כחלק מקמפיין שיווקי בשביל חברת ברבי.
בפברואר ומרץ 2014, יצאה הלהקה לסיבוב הופעות מצומצם בארצות הברית בשם "The Worst Kept Secret Tour".
בפברואר 2014 זכתה בטקס פרסי המוזיקה של רדיו דיסני בקטגוריית "האמן הפורץ".
ב-7 ביולי יצא הסינגל "Boss" מתוך אלבום הבכורה של הלהקה, השיר הגיע למקום ה-43 בארצות הברית ומאוחר יותר הגיע למעמד פלטינה.
באותו החודש הופיעה הלהקה כמופע החימום של הזמר אוסטין מאהון, יחד עם שון מנדס.
באוגוסט 2014 זכתה הלהקה בפרס "האמן המבטיח" בטקס פרסי ה־VMA.
ב-28 באוקטובר יצא לאור הסינגל "Sledgehammer" וחודש לאחר מכן יצא הקליפ המלווה את השיר.
הסינגל הגיע למקום ה-40 בארצות הברית, והגיע אף הוא למעמד פלטינה.
ב-3 בדצמבר 2014 הוציאה גרסת כיסוי ווידאו קליפ לשיר "All I Want for Christmas Is You" לכבוד חג המולד.
ב-7 בינואר 2015 הוציאה הלהקה גרסת כיסוי לשיר "Uptown Funk" של ברונו מארס ומארק רונסון.
ב-27 בפברואר 2015 החלה הלהקה את סיבוב ההופעות הבינלאומי הראשון שלה - "The Reflection Tour", שנמשך כשנה וכלל 64 מופעים באמריקה הצפונית, אירופה ואסיה.
ב-19 בינואר פרסמה הלהקה את השיר "Worth It" בשיתוף קיד אינק בערוץ היוטיוב שלה.
השיר יצא מאוחר יותר כסינגל רשמי עם קליפ נלווה והגיע למקום הראשון בישראל, ולמקום ה-12 בבילבורד הוט 100 ונחשב לאחד הסינגלים המצליחים של הלהקה, והגיע למעמד פלטינה משולשת בארצות הברית.
ב-30 בינואר 2015 יצא לאור אלבום הבכורה של הלהקה, Reflection.
האלבום הגיע למקום ה-5 בארצות הברית, וקיבל את התואר אלבום זהב.
הלקה לקחה חלק בקמפיין נגד עישון לבני נוער וצילמה את הווידאו "Left Swipe Dat" לצד בקי ג'י וכוכבי רשת נוספים.
באפריל 2014, הופיעה הלהקה בבית הלבן לכבוד חגיגות חג הפסחא.
באותו החודש זכתה הלהקה בטקס פרסי המוזיקה של רדיו דיסני בקטגוריית "הרכב המוזיקה הטוב ביותר".
במאי 2015 השתתפה הלהקה בקמפיין למען זכויות בעלי חיים של "Peta2".
ביוני 2015 פורסם כי חברות הלהקה יתפקדו כפרזנטוריות של מותג האופנה האמריקאי "Candie's", ואף הוציאה את הקליפ "Rock Your Candie's" במסגרת הקמפיין.
ב-14 באוגוסט הוציאה הלהקה את הסינגל "I'm in Love with a Monster" מתוך פסקול הסרט מפלצת של מלון 2, עם קליפ נלווה כשבוע לאחר מכן.
באותו החודש, זכתה הלהקה בפרסי בחירת הנוער 2015 בקטגוריות "להקת הבנות הנבחרת" ו-"השיר של הקיץ" על "Worth It".
ב-18 בנובמבר 2015 הוציאה קביו סינגל עצמאי ראשון, "I Know What You Did Last Summer" יחד עם שון מנדס, הפעם הראשונה בה חברה בלהקה מוציאה פרויקט עצמאי.
בדצמבר 2015 זכתה הלהקה בפרס "להקת השנה" בפרסי הנשים של בילבורד.
ב-25 בפברואר 2016 הודיעה הלהקה על יציאת אלבומן השני, 7/27. יום לאחר מכן, הוציאו את הסינגל הראשון מתוך האלבום, "Work From Home" בשיתוף טיי דולה סיין, יחד עם וידאו קליפ נלווה.
השיר הגיע למקום ה-4 בארצות הברית, והיה לסינגל המצליח ביותר של הלהקה.
השיר זכה בפרס VMA ו-פרס המוזיקה האמריקאית והווידאו קליפ שלו היה לנצפה ביותר בשנת 2016. ב-24 במרץ הוציאה הלהקה את הסינגל השיווקי "The Life" מתוך האלבום.
ב-6 במאי הוציאה הלהקה את הווידאו קליפ לשיר "Write on Me".
ב-27 במאי יצא האלבום והגיע למקום ה-4 בארצות הברית.
ב-22 ביוני יצאה הלהקה לסיבוב ההופעות 7/27 Tour שכלל כ-73 מופעים באמריקה הדרומית, אמריקה הצפונית, אירופה ואסיה.
ב-23 ביוני הוציאה הלהקה את הסינגל "" בשיתוף פטי ואפ עם וידאו קליפ נלווה.
השיר הגיע למקום ה-24 בארצות הברית וזכה בפרס VMA.
ב-4 באוגוסט השתתפה הלהקה בקמפיין לתמיכה בנבחרת ההתעמלות האמריקאית לקראת אולימפיאדת ריו דה ז'ניירו, בליווי השיר "That's My Girl".
ב-19 בספטמבר יצא השיר כסינגל עם קליפ נלווה.
ב-18 בדצמבר פרסמה הלהקה מכתב ברשתות החברתיות בו הן מודיעות על החלטתה של קביו לעזוב את הלהקה.
בתחילת 2017 הלהקה האריכה את חוזה ההקלטות שלהן ונודע כי הן יוציאו את אלבומן השלישי כרביעייה, ללא קביו.
ב-18 בינואר הופיעה הלהקה לראשונה ללא קביו בפרסי בחירת הקהל עם השיר "Work from Home" בגרסה מחודשת ללא קולה של קביו, בנוסף, זכתה הלהקה בטקס בפרס "הלהקה האהובה".
ב־29 במאי 2017 הכריזה הלהקה על הסינגל החדש שלהם, "Down", בו השתתף הראפר גוצ'י מיין.
השיר יצא ב-2 ביוני 2017 והגיע למקום 42 בבילבורד הוט 100. ב־24 ביולי 2017, במהלך הופעה בתוכנית The Tonight Show של ג'ימי פאלון, הודיעה הלהקה כי אלבום האולפן השלישי שלהן יקרא בשם Fifth Harmony.
האלבום יצא ב-25 באוגוסט 2017, והגיע למקום ה-4 בבילבורד 200. הבנות הופיעו בטקס ה-VMA לשנת 2017 עם הסינגלים "Angel" ו-"Down" עם מיין.
ב-9 באוגוסט הודיעו כי ייצאו לסיבוב ההופעות הרשמי השלישי שלהן.
הקבוצה הוציאה את הסינגל השני מתוך האלבום, ששמו "He Like That".
הווידאו קליפ לשיר יצא ב-25 באוגוסט 2017, וכסינגל לרדיו ב־19 בספטמבר 2017. הלהקה הקליטה את השיר "Can You See" לסרט הכוכב.
הן הוציאו סרטון לירי לשיר ב-17 באוקטובר 2017. אלבום הפסקול של הסרט יצא ב-24 באוקטובר 2017. ב-26 באוקטובר הוציאו את השיר "Por Favor" עם פיטבול כסינגל השלישי מתוך האלבום.
ב-29 בספטמבר יצאה הלהקה לסיבוב ההופעות "PSA Tour" שכלל כ-21 מופעים באמריקה הדרומית, אסיה ואמריקה הצפונית.
סיבוב ההופעות נמשך עד 11 במאי 2018.
ב-19 במרץ 2018 פרסמה הלהקה הצהרה בה היא מודיעה על פירוקה מיד בסוף סיבוב ההופעות המשותף שלהן, שהמופע האחרון בו התקיים ב-11 במאי 2018 בהוליווד, פלורידה.
לאחר ההודעה וסיום סיבוב ההופעות, הוציאה הלהקה את הסינגל השיווקי "Don't Say You Love Me" כסינגל האחרון שלהן, יחד עם קליפ נלווה.
הלהקה זכתה בפרסי בחירת הילדים של ניקלודיאון 2018 בפרס "הלהקה האהובה".
במרץ 2025, הלהקה דורגה במקום ה-97 ברשימת 100 האמניות המובילות של המאה ה-21 של מגזין בילבורד.
במרץ 2024 רמזו ברוק ודיינה ג'יין על אפשרות לאיחוד בראיון במסגרת טקס נשים במוזיקה של בילבורד.
באוגוסט 2025 הלהקה התאחדה רשמית על הבמה לראשונה מזה שבע שנים, בהרכב שכלל את ברוק, קורדיי, חורגי ודיינה ג'יין.
המפגש התרחש ב-31 באוגוסט 2025 במהלך הופעת האחים ג'ונאס בדאלאס במסגרת סיבוב ההופעות "Jonas20: Greetings from Your Hometown Tour".
הארבע הופיעו בלבוש שחור וביצעו את הלהיט "Worth It".
הלהקה פרסמה סרטון של האיחוד בחשבון האינסטגרם שלה, בו הודתה לאחים ג'ונאס והביעה שמחה לחזור.
לאחר ההופעה, קביו הביעה אהדה לחברותיה לשעבר מהלהקה.
אלי ברוק: נולדה ב-7 ביולי 1993 בטקסס, ארצות הברית.
השיקה קריירת סולו בשנת 2017 וחתומה על חוזה הקלטות עצמאי באטלנטיק רקורדס.
השתתפה כמתמודדת בתחרות רוקדים עם כוכבים בשנת 2019, והגיעה למקום השלישי.
צפויה להוציא את אלבום הבכורה שלה בשנת 2020.
דיינה ג'יין: נולדה ב-22 ביוני 1997 בקליפורניה, ארצות הברית.
לאחר פירוק הלהקה חתמה בחברת "HitCo Entertainment" של אל.
סינגל הבכורה שלה, "Bottled Up" בשיתוף טיי דולה סיין יצא בספטמבר 2018, ולאחריו המיני-אלבום הראשון שלה, "Dinah Jane 1" בתחילת 2019.
לורן חורגי: נולדה ב-27 ביוני 1996 בפלורידה, ארצות הברית.
בעודה חברה בלהקה, שיתפה חורגי פעולה עם אמנים כמו הלסי וסטיב איוקי.
באוקטובר 2018 הוציאה את סינגל הבכורה שלה "Expectations" תחת חברת ההקלטות קולומביה רקורדס.
בינואר 2019 הוציאה את הסינגל "More Than That".
המיני אלבום הראשון של חורגי, PRELUDE, יצא בשנת 2021.
נורמני קורדיי: נולדה ב-31 במאי 1996 בג'ורג'יה, ארצות הברית.
בעודה חברה בלהקה התחרתה נורמני בתחרות רוקדים עם כוכבים בשנת 2017 והוציאה את הסינגל "Love Lies" עם חאליד.
לאחר פירוק הלהקה הוציאה נורמני מיני-אלבום משותף עם קלווין האריס, Normani x Calvin Harris.
בנובמבר 2018 הוציאה את הסינגל "Waves" עם 6lack.
הדואט שלה עם סם סמית', "Dancing with a Stranger" הגיע לצמרת המצעדים בריטניה וארצות הברית.
נורמני הוציאה את סינגל הבכורה שלה "Motivation" באוגוסט 2019. לאחר מכן הוציאה שיר משותף עם אריאנה גרנדה וניקי מינאז' בשביל פסקול Charlie's Angels, ואת השיר "Diamonds" עם מייגן די סטליון בשביל הסרט ציפורי הטרף: והארלי קווין המהממת.
בשנת 2021 הוציאה לאור את השיר "Wild Side" עם קארדי בי.
קמילה קביו: נולדה ב-3 במרץ 1997 בקובה.
בעודה חברה בלהקה, עבדה קביו על קריירת סולו במקביל, ביניהם שיתופי פעולה עם שון מנדס ומשין גאן קלי.
לאחר עזיבתה את הלהקה בסוף 2016 קביו הוציאה את סינגל הבכורה שלה "Crying in the Club" ומאוחר יותר את אלבום הבכורה שלה, Camila שזכה להצלחה.
הסינגל שלה, "Havana" הגיע לראש המצעדים ברחבי העולם, בין היתר גם בבריטניה וארצות הברית.
הסינגל המשותף שלה עם שון מנדס, "Señorita", הפך לסינגל השני שלה שהגיע לראש מצעד הבילבורד.
אלבומה השני, Romance יצא בסוף שנת 2019. היא כיכבה בעיבוד קולנועי לסינדרלה בשנת 2021.
2014: Live on Tour (אוסטין מאהון)
פיפרצילין (Piperacillin) היא תרופה אנטיביוטית ממשפחת הפניצילין.
התרופה משתייכת לקבוצת האוריידופניצילינים, והיא בעלת פעילות רחבת טווח נגד חיידקים גראם-שליליים לרבות Pseudomonas.
בדרך כלל התרופה משווקת כתכשיר משולב עם מעכב בטא לקטמאז – פיפרצילין/טזובקטם.
פיפרצילין אינה נספגת דרך הפה, ולכן ניתנת דרך הווריד או לתוך השריר.
התרופה ניתנת לטיפול בזיהומים מחיידקים גראם-שליליים לרבות Pseudomonas.
תופעות הלוואי שלה כוללת דימום (בעקבות ירידה של פעילות הטסיות) ונויטרופניה.
פיצ'פורק הוא גוף חדשות אינטרנטי יומי המוקדש לביקורות וחדשות מוזיקה לצד ראיונות ותוכן נוסף מעולם המוזיקה.
הוא מתרכז בעיקר במוזיקה עצמאית עם דגש על אינדי רוק, אך תחום הסיקור שלו מקיף שלל סגנונות מוזיקליים.
האתר, אשר נוסד ב-1995, מתרכז במוזיקה חדשה, אבל מסקר ומבקר גם הוצאות מחודשות של אלבומים ומהדורות מיוחדות.
האתר מפרסם רשימות מיוחדות דוגמת "האלבומים הטובים ביותר משנות ה-70" או "השירים הטובים ביותר משנות ה-60", לצד רשימות שנתיות של הסינגלים והאלבומים הטובים ביותר של השנה, בכל שנה מאז 1999.
בסוף 1995, ריאן שריבר, אז בוגר תיכון טרי, יצר את פיצ'פורק במיניאפוליס שבמינסוטה, בהשפעת פאנזינים מקומיים ותחנת הרדיו של אוניברסיטת מינסוטה, KUOM.
שרייבר, שהיה ללא ניסיון קודם בכתיבה, תכנן ליצור מסד נתונים אינטרנטי שמתעדכן באופן תדיר, בנושא מוזיקה עצמאית.
בהתחלה האתר נקרא "Turntable" ועודכן מדי חודש בראיונות ובביקורות.
במאי 1996 האתר עבר להתעדכן באופן יומי ושמו שונה לפיצ'פורק, רפרנס לקעקוע של הדמות טוני מונטנה בסרט "פני צלקת".
בתחילת 1999, שרייבר העביר את פיצ'פורק ממיניאפוליס לשיקגו.
באותה תקופה האתר כבר התפתח ועודכן מדי יום בלפחות 4 ביקורות אלבומם חדשים, לצד ראיונות, טורים, ופרויקטים מיוחדים.
באותה תקופה האתר התחיל לצבור אהדה בעקבות סגנון הכתבה בו, שהיה נטול המוסכמות שאפיינו את העיתונות הכתובה, ובעקבות הסיקור הנרחב שלו סביב מוזיקת שוליים.
באוקטובר של אותה שנה, התרחב האתר וכלל גם חדשות יומיות בנושא מוזיקה.
הדעות שמובעות בפיצ'פורק זכו למעמד תרבותי מיוחד בשנים האחרונות.
מגופי מדיה מיינסטרימים נוהגים להתייחס לפיצ'פורק כברומטר של סצנת המוזיקה העצמאית, וציטוטים מביקורות חיוביות בו מובאים לעיתים תכופות בהודעות לעיתונות ועל עטיפות אלבומים.
מספר גופי תקשורת התייחסו לפיצ'פורק כגוף בעל תפקיד משמעותי ב"פריצתם" לתודעה של אומנים דוגמת ארקייד פייר, סופיאן סטיבנס, אינטרפול, Junior Boys, Cold War Kids ואומנים נוספים, אף על פי ששאלת כמות ההשפעה האמיתית של פיצ'פורק על הפופולריות של אומנים אלה ממשיכה להיות שנויה במחלוקת.
פיץ' פרפקט 2 הוא סרט קומדיה מוזיקלי בבימוי והפקה של אליזבת בנקס.
הוא סרט המשך לסרט פיץ' פרפקט משנת 2012. הסרט מדובר על להקת אקפלה בדיונית הכוללת בין היתר את אנה קנדריק, רבל וילסון, היילי סטיינפלד, בריטני סנואו, אלקסיס קנאפ, חנה מיי לי ואסתר דין.
הסרט יצא לאקרנים ב-15 במאי 2015 על ידי סרטי יוניברסל.
אחרי שהופעת הלהקה "הברדן בלאס" ביום הולדתו של הנשיא ברק אובמה הסתיימה כאסון, הלהקה הושעתה מביצוע הופעות אקפלה בפרהסיה.
מנהיגת הלהקה, בקה מיטשל (אנה קנדריק), עושה עסקה ולפיה הלהקה תחזור אם הלהקה תנצח בטורניר האקפלות העולמית.
במהלך הסרט הן פוגשות מספר פעמים את הלהקה שמולה יתחרו בגמר.
להקה גרמנית ששמה "דאס סאונד מאשין" (עם בירגיטה יורט סורנסן) שגורמת לברדן בלאס לחשוב שהן פחות טובות, הן מנסות לחקות את הלהקה הגרמנית אבל זה נגמר באסון.
לאחר כמה ימים אמא ובת מגיעות לאוניברסיטת ברדן, האמא הייתה חברת להקת "הברדן בלאס" בצעירותה וסיפרה לבתה אמילי עליה ועל חוויותיה בה, לכן היא נרשמה לאוניברסיטה מסיבה אחת - והיא כדי להיות נערת בלה.
היא מגיעה לביתן של הלהקה ושרה את השיר "Flashlight" שכתבה בעצמה ומתקבלת ללהקה.
כדי להתאחד מחדש הן הולכות למחנה גיבוש של עובדים שהקימה אוברי (אנה קאמפ) אחרי שסיימה את הלימודים.
בזמן המחנה, הסוד של בקה מתגלה (היא עובדת בחברת הקלטות ולא מספרת לבנות) והכל מתפוצץ, היא רוצה לעזוב את המחנה ואת הלהקה.
כשבקה ברחה מהמחנה, היא נתפסה ברשת לתפיסת דובים.
היא צועקת לעזרה מחברותיה ללהקה, כשהן מגלות אותה, קלואי מתחילה להתגרות בה על שבקה חושבת שהיא משתלטת על העניינים ושהיא יותר מידי תלויה בלהקה ולכן היא לא מוכנה עדיין לסיים ללמוד בניגוד לחברותיה ללהקה.
לבסוף בקה מצליחה להיחלץ מהרשת.
הבנות ואוברי יושבות מסביב למדורה, ומדברות מה יהיו התוכניות שלהן בסוף השנה שלהן באוניברסיטה כולן מתחילות לשיר את "When i'm gone" ("שיר הכוסות"),השיר שבקה חיברה (ובמקרה גם שרה אותו לאודישן הקבלה לסרט עצמו), והבנות מצליחות למצוא את קולן ולהתאחד מחדש.
אחרי כמה ימים הן מגיעות לקופנהגן, לטורניר האקפלה העולמי, שם פוגשות את להקת "דאס סאונד מאשין".
"הברדן בלאס" שרות את השיר שכתבה אמילי, בשיתוף דורות קודמים של בלות בהן אמא של אמילי ואוברי.
אנה קנדריק - בתפקיד בקה מישל, מנהיגת הלהקה "הברדן בלאס".
רבל וילסון - בתפקיד "איימי השמנה", שותפה במנהיגות הלהקה.
בריטני סנואו - בתפקיד קלואי ביילי, שותפה במנהיגות הלהקה.
היילי סטיינפלד - בתפקיד אמילי ג'אנק, חברה בלהקת "הברדן בלאס".
אדם דווין - בתפקיד באמפר אלן, מנהל רומן עם "איימי השמנה".
סקיילר אסטין - בתפקיד ג'סי, בן זוגה של בקה.
פיפירטיים (שם מדעי: Pipritidae) הם משפחת ציפורי שיר קטנות הקרובות למשפחת המנקיניים.
במשפחה זו סוג יחיד - פיפירט (Piprites) ובו 3 מינים.
סוג זה שויך בעבר למשפחת המנקיניים ואחר כך למשפחת הטירניים הגדולה, אך עברו למשפחה עצמאית על פי כמה ארגונים כמו ה"American Ornithologists' Union".
אלו עופות קטנים בעלי ראשים אדומים, מקורים קצרים וצהובים והם חיים בין ענפי העצים של היער הטרופי בחבורות קטנות, מחפשים חרקים לציד.
פיץ' פרפקט הוא סרט קומדיה מוזיקלית בבימויו של ג'ייסון מור.
הסרט עוקב אחר קבוצת אקפלת בנות באוניברסיטת ברדן.
הסרט זכה להצלחה רבה ובעקבותיו יצאו שני סרטי המשך, פיץ' פרפקט 2 (2015) ופיץ' פרפקט 3 (2017).
קבוצת אקפלה מאוניברסיטת ברדן שבלואיזיאנה בשם ה"ברדן בלאס" מבצעות קטע בתחרות עד שאחת מהן מקיאה על הקהל והן מושפלות בתחרות.
בקה מתחילה את הלימודים באוניברסיטה ולא מרוצה מהעניין, לאחר שאביה מציב לה אולטימטום היא מצטרפת לקבוצת האקפלה של הבנות.
לאחר שהיא מוצאת את מקומה בקבוצה, הברדן בלאס מתחרות בתחרות הארצית השנתית וזוכות בתחרות.
אנה קנדריק בתור בקה מיטשל- בחורה מבודדת וצינית ללא חברים, אשר מבלה את כל זמנה בלערוך מוזיקה, אביה לוחץ עליה להיכנס לחיי הקולג' וכתוצאה מכך ומדואט ספונטני שהיא וקלואי שרו, היא מצטרפת להקת "הבלות" ומשנה אותן לגמרי.
אנה קאמפ בתור אוברי פוזן- בחורה שתלטנית ולחוצה אשר מנהלת את להקת האקאפלה "הבלות" יחד עם החברה הטובה ביותר שלה, קלואי בשנתה האחרונה בקולג'.
בריטני סנואו קלואי בייל- ג'ינג'ית נחמדה ומבעבעת אשר מרגיעה את אוברי כשהיא נלחצת או מתעצבנת יותר מהדרוש, ומשכנעת את בקה להצטרף ל"בלות".
בסוף הסרט קלואי מתעמתת עם אוברי, על איך היא לא יכולה לשלוט בכל דבר.
רבל וילסון בתור "איימי השמנה"- חברה בלהקת ה"בלות", שלא לוקחת שום דבר ברצינות.
מתחברת במהלך הסרט לבקה ולאוברי, מתאהבת בבאמפר.
האנה מיי לי בתור לילי אונהקורמרה- בחורה שקטה ומוזרה, כשהיא מדברת, אף אחת לא שומעת אותה, מה שוגרם לה להגיד דברים מאוד משונים.
אלכסיס נאפ בתור סטייסי קונראד- חברה בלהקת ה"בלות", אוברי קיבלה את סטייסי ללהקה בגלל גופה ולא בגלל קולה, סטייסי נוהגת להיות מאוד מינית לעיתים קרובות.
אסתר דין בתור סינתיה רוז אדמס- בחורה עם קול מרהיב אשר התקבלה ל"בלות", בתחילת הסרט אוברי ואיימי מתערבות אם סינתיה היא לסבית או לא אחרי שהן תפסו אותה בוהה בחזה של סטייסי.
סקיילר אסטין בתור ג'סי סוונסון- בחור שפוגש את בקה בעבודה בסטודיו, אוהב מוזיקה, וחבר בלהקת "הטראבלמייקרס", בסוף הסרט ג'סי ובקה מתנשקים והופכים לזוג.
בן פלאט בתור בנג'י אפלבוים- מעריץ של מלחמת הכוכבים וקסמים, ניסה ללא הצלחה להתקבל ל"טראבלמייקרס" ובסוף הסרט החליף את הקפטן שלהם, באמפר אלן.
אדם דווין בתור במאפר אלן- יריבה של אוברי וקפטן להקת האקאפלה, "טראבלמייקרס", הוא מתייחס בזלזול לחברות הלהקה של ה"בלות", מה שגורם ליריבות בין שתי הלהקות, מתאהב באיימי השמנה.
רפקין הוא עורך במגזין GQ, כחלק מהתחקיר לכתיבת הספר הוא אסף מידע על קבוצות אקפלה במשך שנה.
הסרט צולם באוניברסיטת לואיזיאנה שממקומת בבאטון רוז', לואיזיאנה.
הפסקול הרשמי של הסרט נשא את השם "Pitch Perfect: The Quest for Collegiate a Cappella Glory" והוא יצא רשמית ב-25 בספטמבר 2012. שלושה שירים מהפסקול נכנסו למצעד 100 הגדולים של הבילבורד.
הוא נכנס למצעדי המכירות של 2013 עם מכירות של למעלה מ-1.2 מיליון עותקים, נכון לאפריל 2015.
באפריל 2013 אושר רשמית כי יופק סרט המשך אשר יצא בשנת 2015. הסרט פיץ' פרפקט 2 יצא ב-15 במאי 2015 וזכה להצלחה בקופות.
ביוני 2015 החלו העבודות על הסרט השלישי.
הסרט פיץ' פרפקט 3 יצא רשמית ב-22 בדצמבר 2017.
אנחל "פיצ'י" אלונסו הררה (בספרדית: Àngel "Pichi" Alonso Herrera, נולד ב-17 בדצמבר 1954 בבניקרלו שבספרד) הוא כדורגלן עבר ספרדי שהיה פעיל במהלך שנות ה-70 וה-80 של המאה ה-20 ושיחק בעמדת החלוץ.
במהלך הקריירה שלו שיחק אלונסו בקבוצות קאסטיון, ריאל סרגוסה, ברצלונה ואספניול.
לאורך 11 עונות בלה ליגה הבקיע 108 שערים ב-265 הופעות.
אלונסו נולד וגדל בבניקרלו, עיירה שבקרבת קאסטיון דה לה פלאנה, שם החל את הקריירה שלו.
ב-1975, בגיל 21, עבר לקאסטיון, כשהקבוצה הייתה אז בליגה השנייה.
שם עשה את צעדיו המקצועיים הראשונים.
כעבור שנתיים עבר לקבוצה נוספת מהליגה השנייה, ריאל סרגוסה.
בעונתו הראשונה בקבוצה סייע לה לעלות ללה ליגה מהמקום הראשון, כשהוא מבקיע 22 שערים ב-28 הופעות במהלך העונה.
עם ריאל סרגוסה ביסס את מעמדו כאחד החלוצים הפוריים בליגה הבכירה בספרד.
בעונת 1978/1979 הבקיע 19 שערים, כולל שני צמדים, לרשתות של ריאל סוסיאדד וראסינג סנטנדר ואף חמישייה במשחק נגד אספניול בו ניצחה סרגוסה 8 - 1 ב-25 בפברואר 1979. עונת 1979/1980 הייתה השיא עבור אלונסו, שהבקיע 20 שערי ליגה, כולל רביעייה בניצחון 5 - 0 על בורגוס ב-18 בנובמבר.
בתקופה זו זכה לייצג את מדינתו במדי נבחרת ספרד.
אלונסו ערך 3 הופעות במשחקי ידידות כחלק מהכנות הנבחרת ליורו 1980.
בעונה הבאה הוסיף לכבוש בקצב גבוה, 15 שערים ב-33 הופעות.
ב-15 בפברואר 1981 הבקיע צמד בניצחון 3 - 1 על אוססונה, אך הוא הורחק בכרטיס אדום לקראת סוף המשחק, בפעם היחידה בקריירה שלו בלה ליגה.
בעונת 1981/1982 כבש 16 שערים, כולל צמדים במשחקים נגד לאס פאלמס, ריאל בטיס ואף קבוצתו לשעבר קאסטיון.
בקיץ שבסיום העונה הצטרף לברצלונה, מהבכירות שבכדורגל בספרד.
להשתלב בקבוצה זו היה אתגר לא פשוט, בייחוד שלפניו בהיררכיה הקבוצתית נמצא קיני, מהחלוצים הגדולים בספרד באותה תקופה.
למרות זאת, בעונתו הראשונה שותף במספר מכובד של משחקים.
בהופעת הבכורה שלו במדי הקבוצה, במשחק נגד ריאל ואיאדוליד ב-11 בספטמבר 1982, נכנס כמחליף ואף כבש שער שחתם ניצחון 3 - 0. בהמשך, ב-25 בספטמבר, כבש שער שוויון בתיקו 1-1 מול קבוצתו לשעבר, ריאל סרגוסה.
אלונסו כבש 5 שערי ליגה ב-19 הופעות בעונתו הראשונה בברצלונה, עוזר לקבוצה לסיים במקום הרביעי.
כמו כן הקבוצה הודחה מגביע המחזיקות ברבע הגמר על ידי אוסטריה וינה, זכתה בגביע המלך מבלי שאלונסו ייקח חלק במשחק הגמר נגד ריאל מדריד, וכן בגביע הליגה, כשאלונסו עורך במהלך הטורניר שתי הופעות כמחליף.
בעונות הבאות הידרדר מעמדו של אלונסו והוא זכה למעט דקות משחק במדי הקבוצה.
בעונת 1983/1984, בפעם היחידה שפתח בהרכב במשחק ליגה במשחק נגד קאדיס ב-31 במרץ 1984, הוא גמל על כך עם צמד ועזר לקבוצתו לנצח 4 - 1. בהמשך כבש 4 שערים בגביע הליגה, אך קבוצתו הודחה בחצי הגמר על ידי אתלטיקו מדריד.
בעונת 1984/1985, עם טרי ונבלס כמאמן ועם סטיב ארצ'יבלד הסקוטי בחוד ההתקפה, זכתה ברצלונה באליפות ספרד, אך אלונסו נכנס כמחליף ב-5 משחקים ופתח במשחק ליגה נוסף אחד, מבלי להבקיע שער.
בעונת 1985/1986 התאושש קמעה מצבו של אלונסו בברצלונה.
בפעם הראשונה שבה פתח בהרכב, במשחק נגד ריאל סוסיאדד ב-1 בדצמבר 1985, כבש צמד וברצלונה ניצחה 5 - 1. במחזור הבא פתח פעם נוספת בהרכב והוא כבש שער בהפסד 2 - 1 לריאל בטיס.
בהמשך כבש גם נגד קאדיס וולנסיה וכך רשם 5 שערי ליגה ב-19 הופעות.
שיא הקריירה של אלונסו הגיע בחצי גמר גביע אירופה נגד גטבורג.
במשחק הראשון שנערך על אדמת שוודיה הפסידה ברצלונה 3 - 0, ולכן נזקקה למאמץ כביר בגומלין על מנת להפוך את התוצאה ולעלות לגמר.
במשחק הגומלין שנערך בקאמפ נואו ב-16 באפריל 1986 הבקיע אלונסו שלושער שבזכותו המשחק המשיך להארכה ומשם לדו-קרב בעיטות עונשין.
ברצלונה ניצחה 5 - 4 ועלתה לגמר.
במשחק הגמר שנערך באצטדיון רמון סאנצ'ס פיחואן נגד סטיאווה בוקרשט החל אלונסו בספסל.
המשחק המשיך להארכה בתום תיקו מאופס ב-90 דקות, ובהארכה אלונסו נכנס כמחליף.
גם בהארכה לא היו שערים, ובדו-קרב בעיטות העונשין כל שחקני ברצלונה, כולל אלונסו, החטיאו את בעיטותיהם, סטיאווה בוקרשט ניצחה 2 - 0 וכך זכתה בתואר אלופת אירופה.
בקיץ עבר אלונסו ליריבה העירונית של ברצלונה, אספניול.
בעונתו הראשונה בקבוצה היה משמעותי מאוד בכך שהגיעה למקום השלישי בליגה, הישג השיא בהיסטוריית המועדון, בכך שכבש 17 שערים ב-41 הופעות.
בזכות כך העפילה אספניול לגביע אופ"א.
בסיבוב השני של גביע אופ"א נגד מילאן הבקיע אלונסו שער, אספניול ניצחה 2 - 0 והעפילה לשמינית הגמר.
בחצי הגמר נגד קלאב ברוז' הפסידה אספניול 2 - 0 במשחק הראשון.
במשחק השני ניצחה 2 - 0 בתום 90 דקות, המשחק המשיך להארכה שם אלונסו הבקיע את שערה השלישי של אספניול שהביא לקבוצתו את ההעפלה לגמר הטורניר.
בגמר נגד באייר לברקוזן, שהתפרס על שני משחקים גם כן, הגיעו הקבוצות לדו-קרב בעיטות עונשין במשחק הגומלין שנערך על אדמת גרמניה.
אלונסו אמנם הבקיע את בעיטתו, אך אספניול הפסידה 3 - 2. בעונת 1988/1989 מילא אלונסו תפקיד שולי בקבוצה.
הוא הבקיע שני שערים, שניהם בבעיטת עונשין, ולאחר שאספניול ירדה ליגה בתום העונה, פרש בגיל 35.
לאחר הפרישה החל אלונסו לעבוד הן כמורה ספורט והן כמאמן כדורגל.
תחילה שימש עוזרו של ויקטור מוניוס, חברו לקבוצה בימיו בברצלונה, בתפקידו כמאמן מיורקה.
בעונת 1992/1993 אימן את פיגרס שמהליגה השנייה, אך הוא לא הצליח למנוע את ירידתה לליגה השלישית.
בין 1995 ל-2005 אימן את נבחרת קטלוניה הלא רשמית, שעורכת משחק ידידות אחד לשנה.
ב-2006 אימן לפרק זמן קצר את מטאלורג דונצק שמאוקראינה.
בנוסף, עבד אלונסו כפרשן בטלוויזיה בקטלוניה במשך 20 שנים, בין 1992 ל-2012.
פיץ' פרפקט 3 הוא סרט קומדיה מוזיקלית אמריקאי משנת 2017 בבימויה של טריש סיי.
הוא סרט המשך לסרט פיץ' פרפקט 2 מ-2015, והסרט השלישי בסדרת הסרטים פיץ' פרפקט, בסרטים מככבים אנה קנדריק, אנה קאמפ, רבל וילסון, בריטני סנואו, היילי סטיינפלד, האנה מיי לי, אסתר דין, כריסטי פיט, אלכסיס נאפ, ג'ון לית'גו, מאט לטנר, רובי רוז, קלי ג'קל, שלי רגנר, אליזבט בנקס וג'ון מישל היגינס.
עלילת הסרט עוקבת אחרי קבוצת האקפלה "בלאס" לאחר שסיימו את לימודיהן, מתאחדות חברות הלהקה לסיבוב הופעות אחרון מעבר לים.
לאחר סיום לימודיהן בבארדן קולג' פונות חברות להקת האקפלה ה"בלאס" לחיים הבוגרים, בזו אחר זו נכשלות כולן בהתמודדות עם המציאות של החיים לאחר הלימודים.
הן פוגשות באמילי, שכעת מנהלת את להקת ה"בלאס", שמזמינה אותן לאירוע איחוד.
כאשר הן מגיעות לאירוע, הן מופתעות לגלות שהן הוזמנו לשם צפייה בלהקה החדשה בלבד והן מתאכזבות מאוד.
לאחר ההופעה, כשהן יושבות בבר מאוכזבות, הן מקבלות הצעה ממנהיגת הלהקה אוברי, שאביה יזמין את הלהקה להצטרף לסיבוב הופעות באירוע בבסיסים של צבא ארצות הברית באירופה.
בנות הלהקה מחליטות לקבל את ההצעה במקום.
הן מתאחדות בפעם האחרונה לסיבוב הופעות מעבר לים, שם הן מתחרות בלהקות נוספות על האופציה לשיר עם די.ג'יי חאלד (בתפקיד עצמו) בסוף סיבוב ההופעות.
אנה קנדריק בתור בקה מיטשל.
רבל וילסון בתור "איימי השמנה".
אנה קאמפ בתור אוברי פוזן.
בריטני סנואו בתור קלואי ביל.
היילי סטיינפלד בתור אמילי ג'נק.
האנה מיי לי בתור לילי אונהקומרה.
אלכסיס נאפ בתור סטייסי קונראד.
אסתר דין בתור סינתיה רוז אדמס.
כריסטי פיט בתור פלורנסיה פוטנס.
קלי ג'קל בתור ג'סיקה סמית.
שלי רגנר בתור אשלי ג'ונס.
אליזבט בנקס בתור גייל אברנאטי.
ג'ון מישל היגינס בתור פורגוס הורבאט.
פיפל הוא ספרו של ניצול השואה יחיאל די-נור שנכתב תחת שם העט ק.
זהו הכרך השלישי בסדרת "סלמנדרה - כרוניקה של משפחה יהודית במאה העשרים", אשר עוסקת בנושא השואה.
הספר מתאר את סיפורו של אחיהם הצעיר של הארי ודניאלה, מוני, אשר מנוצל מינית ונופל קורבן לתאוות מין סדיסטית של הנאצים.
פיפל הוא כינוי לילדים קטנים במחנות ההשמדה ששימשו קורבנות מין עבור ראשי הבלוקים.
מוני, הדמות הראשית בספר, הוא פיפל.
הספר תורגם לעברית לראשונה בשנת 1989 בידי הוצאת הקיבוץ המאוחד.
ב-2010 הספר יצא לאור בהוצאה מחודשת בידי הוצאת הקיבוץ המאוחד.
ב-2013 עלה בפסטיבל צו קריאה 8 המחזה "חלקת האדם" שעיבד שי אזנקוט (על פי הספר "פיפל" מאת ק.
פיפרין (Piperine) הוא אחד האלקלואידים המעניק את תחושת החריפות לפלפל השחור ולפלפל הארוך .
איזומר גאומטרי של הפיפרין, קביסין , מצוי גם הוא בפלפל הארוך ובפלפל השחור ותורם לחריפותם.
הפיפרין משמש בכמה צורות של רפואה מסורתית.
בשל מסיסותו הנמוכה במים, בדרך כלל מופק הפיפרין מצמח הפלפל השחור באמצעות ממסים אורגניים, למשל דיכלורומתאן.
עם זאת, מיצוי מימי יכול להתבצע בניצולת וסלקטיביות גבוהות במספר שיטות.
כמות הפיפרין משתנה בין 1-2% בפלפל ארוך, לבין 5-10% בגרגירי פלפל לבן ושחור מסחריים.
ניתן להכין פיפרין גם על ידי שימוש בתמצית אלכוהולית מרוכזת של פלפל שחור עם תמיסה אלכוהולית של אשלגן הידרוקסידי להסרת שאריות שרף מהתמיסה.
לאחר הרחקת השאריות הבלתי מסיסות, מתגבש האלקלואיד בתמיסה תוך כמה שעות.
פיפרין יוצר מלחים רק עם חומצות חזקות.
הפלטיניכלורידים B 4 · H 2 PtCl 6 יוצרים מחטים בצבעי כתום-אדום ("B" מציין יחידה אחת של צורת המלח של האלקלואיד בנוסחה זו ובנוסחה הבאה).
היוד המצוי באשלגן יודיד שנוסף לתמיסה אלכוהולית של הבסיס בנוכחות מעט חומצת מימן כלורי נותן פריודיד אופייני, B 2 · HI · I 2, המתגבש במחטים בצבעי כחול מטאלי עם נקודת התכה של 145 מעלות צלזיוס.
פיפרין התגלה בשנת 1819 על ידי הנס כריסטיאן ארסטד שבידד אותו מפירותיו של פלפל שחור, מהם מופקים תבלין הפלפל השחור והלבן.
Piperine נמצא גם בפלפל ארוך ובמין נוסף של פלפל, המכונה בעברית גם הוא פלפל ארוך (Piper officinarum).
מרכיב תחושת החריפות נוצר כתוצאה מהפעלה של קולטני חום וחומציות בקולטני אזעקה, חיישני הכאב בתאי העצב.
הפיפרין נמצא במחקר בסיסי על הפוטנציאל שלו להשפיע על זמינות ביולוגית של תרכובות אחרות במזון ובתוספי תזונה, כגון השפעה אפשרית על הזמינות הביולוגית של תרכובת הכורכומין.
פיפילוטי אליזבת' ריסט היא אמנית חזותית שווייצרית, הידועה בעיקר בעבודות וידאו ארט ניסיוני ואמנות מיצב.
יצירתה מוגדרת בעיקר כאמנות סוריאליסטית, אינטימית, מופשטת, העוסקת בגוף הנשי, ומסווגות לעיתים קרובות כאמנות פמיניסטית.
עבודותיה של ריסט ידועות באיכויות רב חושיות.
הן מציגות תמונות מוקרנות חופפות, רוויות בצבע, המשלבות סאונד ומוצבות כחלק מסביבה גדולה יותר עם אזורים בהם הצופה יכול לשבת ולנוח.
עבודותיה הופכות לעיתים קרובות את המבנה או הסביבה של גלריית הקוביה הלבנה לחוויה חושית יותר, חויה חזותית המשלבת מישוש ושמע.
פיפילוטי ריסט נולדה בשם אליזבת' ריסט בגראבס בעמק הריין לאב רופא ואם מורה.
בשנת 1982 היא החלה להשתמש בשם "פיפילוטי", שילוב של כינוי ילדותה "לוטי" עם שמה של גיבורת ילדותה, הדמות של בילבי בת גרב (Pippi Longstocking) מספרי הילדים של אסטריד לינדגרן.
לפני שהחלה ללמוד אמנות וקולנוע, למדה ריסט פיזיקה עיונית בווינה במשך סמסטר אחד.
בין השנים 1982 - 1986 למדה אמנות מסחרית, איור וצילום באוניברסיטה לאמנות חזותית בווינה.
בהמשך למדה וידאו בבית הספר לעיצוב בבזל, שווייץ.
משנת 1988 ועד 1994 היא הייתה חברה ב-Les Reines prochaines, להקת מוזיקה וקבוצת פרפורמנס.
בשנת 1997 הוצגה עבודתה לראשונה בביאנלה בוונציה, שם הוענק לה פרס פרמיו 2000. בין השנים 2002–2003 הוזמנה על ידי פרופסור פול מקארתי ללמד באוניברסיטת UCLA כחברת סגל אורח.
ריסט חיה ועובדת בציריך עם בן זוגה היזם בלז רוט.
לה ולרוט יש בן בשם הימלאיה.